

**Fóram Chois Fharraige um Pleanáil Teanga CTR**

**Oifigigh Pleanála Teanga le fostú**

**Spriocdháta: 28 Eanáir 2025 @ 17.00**

Tá Fóram Chois Fharraige um Pleanáil Teanga CTR sa tóir ar fhoireann fhuinniúil, chruthaitheach le tacú le Plean Teanga Chois Fharraige a chur i bhfeidhm. Postanna ilghnéitheacha atá ar fáil ina mbeidh na daoine a cheapfar ag obair le raon leathan daoine, eagrais agus gnólachtaí ar thionscadail éagsúla le húsáid agus stádas na Gaeilge a threisiú agus a bhuanú i gCois Fharraige.

Beidh na fostaithe lonnaithe in oifigí an Fhóraim in Inis Fáil, i sráidbhaile an Spidéil, agus ag obair ar fud cheantar Chois Fharraige ó Ros an Mhíl go dtí Na Forbacha.

Fáilteofar roimh iarratais ó dhaoine leis an taithí agus/nó na cáilíochtaí seo a leanas:

**Riachtanach**

* Ardchaighdeán Gaeilge, idir labhairt agus scríobh.
* Ardscileanna cumarsáide, cur i láthair, áisitheoireachta agus idirphearsanta.
* Fianaise ar scileanna riaracháin agus bainistiú oifige.
* Fianaise ar eolas agus taithí ar chúrsaí teicneolaíochta: Word agus Excel go háirithe.
* Fianaise ar thaithí ar ardáin éagsúla mheán sóisialta: Facebook, Instagram, X, TikTok.
* Solúbthacht maidir le tráthchlár oibre.

**Buntáisteach**

* Taithí i bpleanáil, i bhfeidhmiú agus i gcur i gcrích tograí.
* Eolas agus cleachtadh ar bhainistiú airgeadais.
* Eolas agus tuiscint ar chúrsaí pleanála teanga.
* Eolas ar cheantar Chois Fharraige.
* Cleachtadh ar aighneachtaí agus ar thuairiscí a réiteach agus a scríobh.
* Ceadúnas Tiomána.

Obair lán-aimseartha atá i gceist.

Conradh dhá bhliain, ar féidir cur leis, atá i gceist.

Tuarastal suas go €51,750 a íocfar, ag braith ar thaithí.

Beidh deis ann a bheith rannpháirteach i Scéim Pinsin.

Beidh uaireanta oibre taobh amuigh de ghnáth-uaireanta oifige i gceist: obair thráthnóna agus deireadh seachtaine san áireamh.

Glaoigh ar **086 273 2279** nó scríobh chuig **ptchoisfharraige@gmail.com**
le comhrá neamhfhoirmiúil a eagrú nó le breis eolais a fháil.

Seol litreacha iarratais, mar aon le CV agus sonraí teagmhála do bheirt mholtóirí, chuig **ptchoisfharraige@gmail.com** nó chuig

An Cathaoirleach,

Fóram Chois Fharraige um Pleanáil Teanga CTR,

Inis Fáil,

An Phríomhshráid,

An Spidéal,

Co. na Gaillimhe.

 Is féidir teacht ar an bPlean Teanga ag **https://coisfharraige.ie/pleanail-teanga/**